ᱟᱧᱡᱮᱞ ᱰᱤ ᱢᱟᱨᱤᱭᱟ

ᱟᱧᱡᱮᱞ ᱯᱷᱟᱵᱤᱭᱟᱱ ᱰᱤ ᱢᱟᱨᱤᱭᱟ.  ᱡᱟᱦᱟᱸᱭ ᱫᱚ   ᱰᱤ ᱢᱟᱨᱤᱭᱟ   ᱧᱩᱛᱩᱢ ᱨᱮᱜᱮ ᱟᱹᱰᱤᱭ ᱪᱤᱱᱦᱟᱹᱜ-ᱟ᱾ ᱩᱱᱤ ᱫᱚ ᱢᱤᱫ ᱟᱨᱡᱮᱱᱴᱤᱱᱟ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱠᱟᱱᱟᱭ᱾ ᱡᱟᱸᱦᱟ ᱫᱚ ᱩᱱᱤ ᱣᱭᱤᱝᱜᱟ ᱞᱮᱠᱟᱛᱮ ᱯᱷᱚᱨᱟᱥᱤ ᱠᱞᱟᱵᱽ ᱨᱮ ᱯᱤ-ᱮᱥ-ᱡᱤ ᱟᱨ ᱟᱨᱡᱮᱱᱴᱤᱱᱟ ᱯᱷᱩᱴᱵᱚᱞ ᱠᱷᱤᱞᱟᱹᱲᱤ ᱯᱚᱠᱷᱚ ᱦᱟᱛᱟᱣ ᱠᱟᱛᱮᱜ-ᱮ ᱠᱷᱤᱞᱟᱹᱴ-ᱟ᱾ ᱩᱱᱤᱭᱟᱜ ᱠᱚᱭᱮᱠ ᱜᱚᱴᱟᱝ ᱚᱦᱚ ᱧᱩᱛᱩᱢ ᱢᱮᱱᱟᱜ ᱛᱟᱭᱟ, ᱡᱟᱦᱟ ᱫᱚ ᱮᱞ ᱟᱧᱡᱮᱞ, ᱰᱤ ᱢᱟᱨᱤᱭᱟ, ᱮᱞ ᱯᱷᱟᱠᱚ, ᱮᱞ ᱯᱤᱵᱤᱛᱚ, ᱟᱨ ᱯᱷᱮᱫᱩ-ᱳ᱾
ᱠᱞᱟᱵᱽ ᱠᱮᱨᱤᱭᱟᱨ
ᱨᱚᱡᱟᱨᱤ-ᱳ ᱥᱮᱱᱴᱟᱨ
᱒᱐᱐᱕ ᱥᱮᱨᱢᱟ ᱨᱚᱡᱟᱨᱤ-ᱳ ᱠᱞᱟᱵᱽ ᱨᱮ ᱥᱮᱞᱮᱫ ᱠᱟᱛᱮᱜ ᱰᱤ ᱢᱟᱨᱤᱭᱟ ᱫᱚ ᱯᱷᱩᱴᱵᱚᱞ ᱠᱷᱤᱞᱟᱹᱴ ᱨᱮᱨᱤᱭᱟᱨ-ᱮ ᱥᱮᱬᱟ ᱦᱟᱠᱟᱛ ᱛᱟᱭᱟ᱾ ᱒᱐᱐᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱨᱟᱫᱤᱭᱟᱱ ᱯᱨᱤᱢᱤᱭᱟᱨ ᱠᱞᱟᱵᱽ ᱨᱩᱵᱤᱱ ᱠᱟᱡᱟᱱ ᱨᱮ ᱠᱷᱤᱞᱟᱹᱴ ᱨᱮᱱᱟᱜ ᱪᱟᱱᱥ -ᱮ ᱧᱟᱢ ᱞᱮᱫᱟ᱾ ᱯᱩᱭᱞᱩ ᱨᱮ ᱨᱟᱡᱤᱭ ᱛᱟᱦᱮ ᱠᱟᱱ ᱨᱮᱦᱚᱸ ᱛᱟᱭᱚᱢ ᱛᱮ ᱟᱭᱟᱜ ᱫᱤᱢᱚᱛ ᱮᱭ ᱮᱢᱟ ᱠᱮᱫᱟ᱾ ᱒᱐᱐᱗ ᱥᱮᱨᱢᱟ ᱯᱷᱤᱯᱟ ᱚᱱᱩᱨᱵᱚᱨᱫᱷᱚ ᱒᱐ ᱳᱣᱟᱞᱰ ᱠᱟᱯ-ᱨᱮ ᱟᱹᱰᱤ ᱱᱟᱯᱟᱭ ᱠᱷᱤᱞᱟᱹᱴ ᱩᱫᱩᱜ ᱠᱟᱛᱮᱜ ᱟᱭᱢᱟ ᱞᱮᱠᱟᱱ ᱤᱭᱩᱨᱤᱯᱤ-ᱳ ᱫᱚᱞ ᱨᱮᱱ ᱠᱚᱣᱟᱜ ᱢᱮᱛ ᱨᱮᱭ ᱯᱟᱲᱟᱣ ᱮᱱᱟ᱾ ᱟᱨ ᱢᱩᱪᱟᱹᱫ ᱨᱮᱫᱚ ᱵᱮᱱᱯᱷᱤᱠᱟᱛ ᱨᱮᱭ ᱥᱮᱞᱮᱫ ᱮᱱᱟ᱾
ᱵᱮᱱᱯᱷᱤᱠᱟ
᱒᱐᱐᱗ ᱥᱮᱨᱢᱟ ᱨᱮᱱᱟᱜ ᱡᱩᱞᱟᱹᱭ ᱪᱟᱫᱚ ᱠᱚᱛᱮ ᱵᱮᱱᱯᱷᱤᱠᱟ ᱠᱞᱟᱵᱽ ᱨᱮᱭ ᱥᱮᱞᱮᱫ ᱦᱟᱠᱟᱱᱟ᱾ ᱟᱨ ᱟᱹᱰᱤ ᱩᱥᱟᱹᱨᱟ ᱜᱮ ᱟᱭᱟᱜ ᱫᱟᱲᱮ ᱨᱮᱱᱟᱜ ᱡᱟᱹᱫᱩᱭ ᱩᱫᱩᱜ ᱜᱮᱫᱟ᱾ ᱒᱐᱐᱙ ᱥᱮᱨᱢᱟ ᱨᱮᱱᱟᱜ ᱚᱠᱴᱚᱵᱚᱨ ᱪᱟᱸᱫᱚ ᱥᱮᱜ ᱰᱤ ᱢᱟᱨᱤᱟ ᱫᱚ ᱵᱮᱱᱯᱷᱤᱠᱟ ᱥᱟᱶ ᱢᱤᱫ ᱪᱩᱠᱛᱤᱭ ᱪᱩᱠᱛᱤ ᱠᱮᱫᱟ᱾ ᱟᱨ ᱚᱱᱟ ᱪᱩᱠᱛᱤ ᱨᱮ ᱟᱭᱟᱜ ᱠᱩᱲᱟᱹᱭ ᱫᱚ ᱔᱐ ᱢᱤᱞᱤᱭᱚᱱ ᱤᱭᱩᱣᱨᱚ᱾ ᱚᱱᱟ ᱠᱞᱟᱵᱽ ᱨᱮ ᱥᱮᱞᱮᱫ‌ᱠᱚᱭᱮᱜ ᱢᱟᱦᱟᱸ ᱛᱟᱭᱚᱢ ᱜᱮ ᱫᱤᱭᱟᱜᱚ ᱢᱟᱨᱟᱰᱚᱵᱟ ᱟᱨᱡᱮᱱᱴᱤᱱᱟ ᱨᱮᱱ ᱥᱮᱨᱟ ᱠᱷᱤᱞᱟᱹᱰᱤᱭᱟᱹ ᱧᱩᱛᱤᱢ-ᱮ ᱥᱮᱞᱮᱫ ᱦᱟᱠᱟᱛ ᱛᱟᱭᱟ᱾ ᱒᱐᱑᱐ ᱨᱮᱱᱟᱜ ᱒᱗ ᱯᱷᱮᱵᱽᱨᱩᱭᱟᱨᱤ ᱞᱮᱭᱠᱚᱠᱥ ᱮᱥ-ᱥᱤ ᱵᱤᱯᱚᱠᱷᱚᱨᱮ ᱰᱤ ᱢᱟᱨᱤᱟ ᱫᱚ ᱟᱭᱟᱜ ᱯᱩᱭᱞᱩ ᱦᱮᱴᱨᱤᱠ-ᱮ ᱠᱟᱨᱟᱣ ᱞᱮᱫᱟ᱾ ᱟᱨ ᱚᱱᱟ ᱚᱠᱛᱚ ᱨᱮᱱᱟᱜ ᱠᱷᱤᱞᱟᱹᱴ ᱨᱮ ᱵᱮᱱᱯᱷᱤᱠᱟ ᱔ᱼ᱐ ᱜᱳᱞ ᱛᱮᱠᱚ ᱡᱤᱛᱠᱟᱹᱨ ᱦᱟᱠᱟᱱᱟ᱾
ᱨᱤᱭᱮᱞ ᱢᱟᱫᱨᱤᱫᱽ
᱒᱐᱑᱐-᱑᱑ ᱥᱮᱨᱢᱟ
᱒᱐᱑᱐ ᱥᱮᱨᱢᱟ ᱨᱮ ᱨᱤᱭᱮᱞ ᱢᱟᱫᱨᱤᱫᱽ ᱨᱮᱭ ᱥᱮᱞᱮᱫ ᱟᱠᱟᱱᱟ ᱰᱤ ᱢᱟᱨᱤᱭᱟ ᱫᱚ᱾ ᱗ ᱡᱩᱞᱟᱭ ᱩᱱᱤ ᱫᱚ ᱵᱩᱭᱮᱱᱚ ᱟᱭᱨᱮᱥ ᱠᱷᱚᱱ ᱵᱚᱱ ᱨᱮᱴᱞᱤ ᱨᱤᱭᱮᱞ ᱢᱟᱫᱨᱤᱫᱽ ᱠᱞᱟᱵᱽ ᱨᱮᱭ ᱥᱮᱞᱮᱫ ᱦᱟᱠᱟᱱᱟ᱾ ᱟᱨ ᱘ ᱡᱩᱞᱟᱭ ᱨᱮ ᱢᱮᱰᱤᱠᱮᱞ ᱨᱮᱯᱚᱴ ᱦᱚᱸᱭ ᱡᱟᱛᱠᱟᱹᱨ ᱦᱟᱠᱟᱮᱟ᱾

᱒᱐᱑᱐ ᱥᱮᱨᱢᱟ ᱔ ᱟᱜᱚᱥᱴ ᱠᱷᱚᱱ ᱠᱞᱟᱵᱽ ᱟᱢᱮᱨᱤᱠᱟ ᱨᱮᱱᱟᱜ ᱵᱤᱯᱚᱠᱷᱚ ᱨᱮ ᱡᱚᱛᱚ ᱠᱷᱤᱞᱟᱹᱴ ᱨᱮᱜᱮᱭ ᱥᱮᱞᱮᱫ ᱦᱟᱠᱟᱱᱟ᱾ ᱚᱱᱚ ᱚᱠᱚᱛᱚ ᱨᱮ ᱨᱤᱭᱮᱞ ᱢᱟᱫᱨᱤᱫᱽ ᱓-᱒ ᱜᱚᱞ ᱨᱮᱠᱚ ᱡᱤᱛᱠᱟᱹᱨ ᱦᱟᱢᱮᱴ ᱦᱟᱠᱟᱫᱟ᱾ ᱒᱒ ᱟᱜᱚᱥᱴ ᱦᱟᱮᱠᱤᱣᱞᱤᱥ ᱵᱤᱯᱚᱠᱷᱚ ᱨᱮ ᱨᱤᱭᱮᱞ ᱢᱟᱫᱨᱤᱫᱽ ᱠᱞᱟᱵᱽ ᱠᱷᱚᱱᱟᱜ ᱰᱤ ᱢᱟᱨᱤᱭᱟᱣ ᱭᱟᱜ ᱫᱚ ᱯᱩᱭᱞᱩ ᱜᱚᱞ ᱢᱮᱱᱟᱜ ᱛᱥᱭᱟ᱾ ᱟᱨ ᱩᱱ ᱨᱮᱱᱟᱜ ᱠᱷᱤᱞᱟᱹᱴ ᱨᱮ ᱓-᱑ ᱜᱚᱞ ᱨᱮ ᱨᱤᱭᱮᱞ ᱢᱟᱫᱨᱤᱫᱽ ᱠᱚ ᱡᱤᱛᱠᱟᱹᱨ ᱦᱟᱠᱟᱱᱟ᱾

ᱥᱟ.ᱠᱷᱭᱟ.ᱛ